CELEX: C2004/300/51
Language: da
Date: 2004-12-04 00:00:00
Title: Sag C-407/04 P: Appel iværksat den 24. september 2004 (telefax af 16.9.2004) af Dalmine SpA til prøvelse af dom afsagt den 8. juli 2004 af De Europæiske Fællesskabers Ret i Første Instans (Anden Afdeling) i sag T-50/00, Dalmine SpA mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/25
            
         Appel iværksat den 24. september 2004 (telefax af 16.9.2004) af Dalmine SpA til prøvelse af dom afsagt den 8. juli 2004 af De Europæiske Fællesskabers Ret i Første Instans (Anden Afdeling) i sag T-50/00, Dalmine SpA mod Kommissionen for De Europæiske Fællesskaber
   (Sag C-407/04 P)
   (2004/C 300/51)
   Ved De Europæiske Fællesskabers Domstol er der den 24. september 2004 iværksat appel af Dalmine Spa ved avvocati A. Sinagra, M. Siragusa og F.M. Moretti, og med valgt adresse i Luxembourg, til prøvelse af dom afsagt den 8. juli 2004 af De Europæiske Fællesskabers Ret i Første Instans (Anden Afdeling) i sag T-50/00, Dalmine SpA mod Kommissionen for De Europæiske Fællesskaber
   Appellanten har nedlagt følgende påstande:
   
               —
            
            
               Rettens appellerede dom ophæves, og samtidig annulleres den oprindeligt anfægtede beslutning.
            
         
               —
            
            
               Subsidiært ophæves den appellerede dom, og følgelig ophæves de dele af Kommissionens beslutning, som berøres af de appelanbringender i nærværende appelskrift, som Domstolen tiltræder som begrundede og egnede til at blive tiltrådt.
            
         
               —
            
            
               Mere subsidiært annulleres beslutningens artikel 4, og den pålagte bøde nedsættes væsentligt under hensyntagen til de anbringender og omstændigheder, som gøres gældende i nærværende appelskrift, både som følge af de retlige fejl, som Retten har begået ved undersøgelsen af, om sanktionen var passende, og som en virkning af, at dommen helt eller delvis ophæves, navnlig (men ikke udelukkende) i betragtning af Rettens udtrykkelige afgørelse vedrørende de i beslutningens artikel 1 og 2 konstaterede overtrædelser.
            
         
               —
            
            
               Der tages stilling til, om sagen ud fra forskellige antagelser og efter Domstolens skøn skal hjemvises til Retten til fornyet afgørelse, ved hvilken der, som det må forventes, tages hensyn til de fortolkninger af retsreglerne og de retsgrundsætninger, som Domstolen måtte præcisere i denne sag.
            
         
               —
            
            
               Under alle omstændigheder dømmes Kommissionen til, under omgørelse også på dette punkt af Rettens appellerede dom, at erstatte appellanten Dalmine sagens omkostninger ved begge instanser.
            
         Anbringendre og væsentligste argumenter:
   Appellanten har anført, at Rettens dom er behæftet med følgende mangler:
   
               —
            
            
               tilsidesættelse og urigtig anvendelse af fællesskabsretten samt tilsidesættelse af retten til kontradiktion, da det antages, at de spørgsmål, som Kommissionen stillede appellanten, navnlig i forbindelse med kravet om oplysninger i henhold til artikel 11, stk. 5, i forordning nr. 17/62 (1), var lovlige
            
         
               —
            
            
               tilsidesættelse og urigtig anvendelse af fællesskabsretten samt tilsidesættelse af retten til kontradiktion, da det antages, at fordelingsnøgledokumentet lovligt og hensigtsmæssigt kunne benyttes som bevis
            
         
               —
            
            
               tilsidesættelse og urigtig anvendelse af fællesskabsretten samt tilsidesættelse af retten til kontradiktion, da det antages, at referaterne af afhøringerne af de tidligere ledende medarbejdere i Dalmine lovligt og hensigtsmæssigt kunne benyttes som bevis
            
         
               —
            
            
               tilsidesættelse af artikel 81 EF med hensyn til lovligheden af i beslutningen at medtage begrundelser, der går ud over de klagepunkter, der lægges virksomheden til last
            
         
               —
            
            
               tilsidesættelse af artikel 81 EF, urigtig retsanvendelse, fordrejning af beviser og manglende begrundelse med hensyn til bestemmelsen af genstanden for den angivelige overtrædelse efter beslutningens artikel 1, undersøgelsen af, om overtrædelsen faktisk er begået, bestemmelsen af dens virkninger og den omstændighed, at en eventuel overtrædelse, der ikke faktisk er begået, eller som ikke havde mærkbare virkninger på konkurrencen, sidestilles med overtrædelser, der faktisk er begået, og som har ulovligt formål eller ulovlig virkning
            
         
               —
            
            
               tilsidesættelse af artikel 81 EF, urigtig retsanvendelse, fordrejning af beviser og manglende begrundelse med hensyn til den angivelige påvirkning af samhandelen mellem medlemsstater
            
         
               —
            
            
               misbrug af skønsbeføjelse, tilsidesættelse af fællesskabsretten og fordrejning af faktiske omstændigheder og beviser ved Rettens rekonstruktion af den ulovlige adfærd, som Kommissionen har lagt til grund i beslutningens artikel 2
            
         
               —
            
            
               misbrug af skønsbeføjelse, tilsidesættelse af fællesskabsretten og fordrejning af faktiske omstændigheder og beviser, ved at leveringsaftalen mellem Dalmine og British Steel bedømmes som retsstridig, fordi den fordrejer konkurrencen på markedet for glatte rør og gevindskårne rør
            
         
               —
            
            
               tilsidesættelse af fællesskabsretten og fordrejning af faktiske omstændigheder og beviser ved bedømmelsen af ulovligheden af klausulerne i leveringsaftalen mellem Dalmine og British Steel
            
         
               —
            
            
               subsidiært, tilsidesættelse af artikel 81 EF og manglende begrundelse ved bedømmelsen af, om Kommissionen har overholdt artikel 15 i forordning nr. 17/62 og Retningslinjer for beregningen af bøder med hensyn til grovheden af den overtrædelse, der kan tilregnes Dalmine
            
         endelig, ligeledes subsidiært,
   
               —
            
            
               tilsidesættelse af artikel 81 EF og manglende begrundelse ved bedømmelsen af, om Kommissionen har overholdt artikel 15 i forordning nr. 17/62 og Retningslinjer for beregningen af bøder med hensyn til varigheden af den overtrædelse, der lægges Dalmine til last, og med hensyn til formildende omstændigheder.
            
         
      (1)  EFT 1959-1962, s. 81.